12. 12. 88 De Europæiske Fællesskabers Tidende Nr. C 318/21 
Udtalelse om forslaget til Rådets forordning om anvendelse 
af generelle toldpræferencer i 1989 
(88/C 318/09) 
Den 31. maj 1988 besluttede Det økonomiske og sociale Udvalg i henhold til forretningsorde­
nens artikel 20, stk. 4, at udarbejde en udtalelse om ovennnævnte emne. 
Det forberedende arbejde henvistes til ØSU'S sektion for EF's eksterne forbindelser, handels-
og udviklingspolitik, som udpegede Gian Battista Cavazzuti til ordfører. Sektionen vedtog 
sin udtalelse den 16. september 1988. 
Det økonomiske og sociale Udvalg (ØSU) vedtog på sin 258. plenarforsamling den 
29. september 1988, uden stemmer imod og 3 hverken for eller imod, følgende udtalelse. 
1. ØSU bekræfter sin fulde støtte til ordningen, som 
bidrager til at fremme en afbalanceret vækst i udvik­
lingslandene. 
2. Det er afgørende, at den generelle præference­
ordningen (GSP) eller enhver anden form for bistand 
til udviklingslande samt alle bilaterale eller multilaterale 
EF-aftaler er forenelige med Den almindelige Overens­
komst om told og udenrigshandels(GATT) bestemmel­
serne og afspejler den holdning, EF-delegationen indta­
ger under den igangværende Uruguay-forhand­
lingsrunde i Genf. 
3. En sammenhængende og omfattende EF-ordning 
for udviklingsstøtte, herunder bl.a. GSP, bør primært 
tage sigte på: 
— de fattigste udviklingslande, 
— udviklingslande, hvis økonomier er blevet flyvefær­
dige, dvs. lande, som via regelmæssig bistand til 
udvikling af deres industri og landbrug, og med 
en ny international arbejdsdeling hurtigt vil kunne 
tilslutte sig flertallet og blive fuldt medlem af det 
internationale handelssamfund styret af GATT. 
4. Den diversificering, som EF har indført i anvendel­
sen af GSP, specielt med selektiv udelukkelse af 
produkt/landekombinationer, er et første positivt skridt 
i denne retning, også selv om det ikke er tilstrækkeligt 
til, at den ovennævnte dobbelte målsætning kan nås. 
5. Med dette for øje skal støtteforanstaltningerne 
være koncentrerede for at sikre den nødvendige effekti­
vitet, gennemskuelighed, objektivitet, dvs. baseret på 
ajourførte og pålidelige data, lette at forstå og gennem­
føre. 
6. På trods af at ordningens mangler bliver stadig 
tydeligere, hvilket Kommissionen indrømmer i begrun­
delsen til forslaget, vil GSP-ordningen sandsynligvis 
ikke blive erstattet af noget andet inden 1990, bl.a. fordi den seneste runde af GATT-forhandlinger sandsynligvis 
vil resultere i visse yderligere nedskæringer af toldsat­
serne. 
7. Den nuværende ordning skal således revideres 
(eller erstattes af andre ordninger) i forbindelse med, at 
den udløber i 1990 og i lyset af gennemførelsen af det 
indre marked i 1992. 
8. ØSU håber, at revisionen gennemføres hurtigst 
muligt, og at det så vidt muligt får lejlighed til at deltage 
i det forberedende arbejde. 
9. Hvad angår de mere specifikke aspekter af den 
gældende ordning, konstaterer ØSU, at anvendelsen af 
differentierede lande/produktkriterier ikke har resulte­
ret i udelukkelsen af visse meget konkurrencedygtige 
lande, som generelt har nået et højere udviklingsniveau 
end visse lande og regioner i EF. 
10. Man burde derfor allerede nu indføre andre kri­
terier for at afgøre, om et land skal udelukkes fra GSP-
ordningen, f.eks. et bruttonationalproudkt per capita, 
der er højere end en EF-medlemsstats, eventuelt kombi­
neret med andre generelle kriterier som f.eks. et perma­
nent overskud på betalingsbalancen. 
11. Under ingen imstændigheder kan ØSU acceptere 
de ændringsforslag i bilag 2, der går ud på at overføre 
referencenumrene 10.0500, 10.0810, 10.0830, 10.0870, 
10.0920, 10.1030, 10.1200, 10.1260, 10.126811) til listen 
over ufølsomme produkter, da de vedrører kriseramte 
industrier i Fællesskabet. ØSU mener endvidere, at pro­
dukt 44.10 i toldtariffen (fiberplader) bør overføres 
fra listen over ikke-følsomme produkter til listen over 
følsomme produkter i forventning om, at den anbefale­
de bestemmelse i det efterfølgende punkt 14 bringes i 
anvendelse. 
(J) 1.10.0500 dæk; 2. 10.0810 stænger af jern og stål; 3. 10.0830 
pladeemner af jern og stål (2%); 4. 10.0870 tråd, bånd af 
jern; 5. 10.0920 stænger af kobber; 6. 10.1030 generatorer 
(2%); 7. 10.1200 urkasser; 8. 10.1260 andre møbler; 
9. 10.1268 præfabrikerede byggeelementer i træ. 
Nr. C 318/22 De Europæiske Fællesskabers Tidende 12. 12. 88 
12. ØSU er enig i, at referencegrundlaget for genind­
førelsen af told på givne industriprodukter kan hæves 
fra 5 til 6% af den samlede værdi af Fællesskabets 
import af det pågældende produkt i 1987. ØSU er dog 
modstander af, at man fordobler referencegrundlaget 
fra 1 til 2 % for produkter fra kriseramte sektorer, der 
udgør en undtagelse fra regelen. 
13. ØSU tøver med at tillade mange landes valutaer 
at svinge i forhold til ECU'en. Dette kunne føre til en 
pludselig, ukontrolleret stigning i importen af varer til 
nulsats. For visse produkter (fra den kemiske industri, 
jern- og stålsektoren og andre kriseramte industrier) 
ville det måske være bedre at begrænse mængden, sna­
rere end værdien af de produkter, der indføres i henhold 
til GSP-ordningen. ØSU er ganske klar over de proble­
mer og følgevirkninger, som dette giver anledning til, 
men finder det samtidig nødvendigt, at det undersøges, 
hvilke muligheder der er for at arbejde i den retning, 
eventuelt indledningsvis i en begrænset forsøgsfase. 
14. Specielt med hensyn til produkter fra og beregnet 
for den kemiske industri mener ØSU, at der i vidt 
omfang finder dumping sted og genfremfører kravet 
om, at der mere regelmæssigt foretages kontrol heraf. 
Når den formelle kontrolprocedure er indledt, skal det 
automatisk og øjeblikkeligt medføre en suspension for 
det produkt/land, der nyder godt af GSP, som allerede 
foreslået ovenfor. 
15. ØSU fastslår, at man automatisk bør indføre 
de normale GATT-toldsatser, når toldlofterne og/eller 
kvoterne er blevet udnyttet for at forhindre, at tvivl 
eller misforståelser opstår. 
16. ØSU beklager at måtte fastslå, at udelukkelse fra 
GSP er den eneste mulige reaktion over for Sydkoreas 
diskrimination, når det drejer sig om intellektuel ejen­
domsret. Det er både overraskende og nedslående, at 
GATT ikke formår at løse dette stridsspørgsmål. ØSU 
Bryssel, den 29. september 1988. opfordrer Kommissionen til under de igangværende 
GATT-forhandlinger at gøre en indsats for, at disse 
alvorlige skævheder rettes op. 
17. ØSU opfordrer på ny til, at Fællesskabet, når 
det etablerer økonomiske bånd med udviklingslande, 
bestræber sig aktivt på at fremme det sociale fremskridt 
ved at stille krav til de pågældende lande om, at de 
overholder de grundlæggende menneskerettigheder og 
de grundlæggende sociale rettigheder, som er nedfældet 
i de vigtigste konventioner af Den internationale Ar­
bejdsorganisation (ILO). I stedet for fortsat at yde GSP-
begunstigelse til lande, som systematisk modsætter sig 
ethvert socialt eller medborgerligt fremskridt, eller som 
er involveret i langvarige krige, var det måske mere 
rimeligt at ophæve GSP-ordningen på linje med den 
holdning, som andre lande har indtaget. 
18. ØSU støtter Kommissionens bestræbelser på 
gradvist at gå over til Fællesskabets kvotaordning for 
samtlige produkter. Men det føler dog, at dette kun 
kan gennemføres effektivt via en informatisering og en 
vidtgående standardisering af toldsystemets interne og 
eksterne mekanismer. 
19. Da en sådan kvotaordning kunne resultere i, at 
Fællesskabet oversvømmes af importvarer (både hvad 
angår tid, område og produktkategori) i et sådant om­
fang, at der kan iværksættes former for handelsmæssig 
praksis, som er egnede til med ethvert middel at bortdri­
ve konkurrerende produkter fra markedet, burde man 
træffe forebyggende foranstaltninger i GSP-ordningen, 
f.eks. et øjeblikkeligt importstop efterfulgt af en nedsæt­
telse af kvoterne. 
20. Sluttelig bør man træffe drastiske foranstaltnin­
ger over for lande, der fører en aggressiv eksportpolitik, 
som også er til skade for andre udviklingslandes pro­
duktion og eksport. Man kunne gå så vidt som til 
at tilbagekalde GSP-støtten, når sådanne former for 
praksis får karakter af dumping eller en uacceptabel 
arbejdsmarkeds- og lønpolitik. 
Alfons MARGOT 
Formand for 
Det økonomiske og sociale Udvalg